กลต.เข้มทำผิดหุ้นลดฮวบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

ปี’53ขายหุ้นตราสารหนี้ปูด ทุนไทยต้องปรับปรุงอีกมาก
โพสต์ทูเดย์ — ก.ล.ต.ยิ้ม ควบคุมเข้มแข็ง พบการกระทำผิดซื้อขายปีนี้น้อยลง เปรียบเทียบปรับ 13 ล้านบาท เทียบกับ 74 ล้านบาทในปีที่ผ่านมา 
นายชาลี จันทนยิ่งยง รองเลขาธิการสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า ในปี 2553นับตั้งแต่เดือน ม.ค.พ.ย. ทางสำนักงานได้มีการตรวจสอบการกระทำความผิดในตลาดหลักทรัพย์น้อยลงกว่าปีที่ผ่านมา เช่น การกระทำอันไม่เป็นธรรมในการซื้อขายหลักทรัพย์มีจำนวน 47 บริษัท โดยพบว่ามีการใช้ข้อมูลภายใน (อินไซเดอร์เทรดดิง) มากที่สุด 14 บริษัท รองลงไปเป็นการสร้างราคา 13 บริษัท 
ทั้งนี้ การดำเนินคดีอาญา เปรียบเทียบปรับ 84 ข้อหา จำนวน 55 ราย คิดเป็นเงินค่าปรับ 13.67 ล้านบาท เมื่อเทียบกับปี 2552 มีการดำเนินคดีอาญา 75 ข้อหา จำนวน 50 ราย คิดเป็นเงินค่าปรับ 74.98 ล้านบาท ซึ่งในแง่ของจำนวนการกระทำผิดที่พบในปีนี้ไม่ได้มีจำนวนที่ต่ำ แต่ในแง่ของมูลค่าปรับน้อยลง เป็นผลมาจากความเข้มงวดของ ก.ล.ต.ที่ได้เข้าไปกำกับดูแล
นอกจากนี้ ยังพบว่าปริมาณธุรกรรมในแง่ของการระดมทุนในตลาดหุ้นและตราสารหนี้ รวมถึงการออกสินค้าใหม่ เช่น ใบสำคัญแสดงสิทธิอนุพันธ์ (DW) ปีนี้มีการขยายตัวอย่างมาก โดยมีการระดมทุนในตลาดหุ้นรวม 31,389 ล้านบาท เทียบกับ 17,964 ล้านบาท ในปีที่ผ่านมา
ด้าน DW มีการออกจำนวน 51 ตัว มูลค่าการซื้อขาย 5.2 หมื่นล้านบาท เทียบกับ 3 ตัว มูลค่าการซื้อขาย 695 ล้านบาท ในปีที่ผ่านมา
นายธีระชัย ภูวนาถนรานุบาล เลขาธิการสำนักงาน ก.ล.ต. กล่าวว่า แผนกลยุทธ์ 3 ปีของ ก.ล.ต. ระหว่าง 25532555 เมื่อได้ดำเนินการมา 1 ปี ได้เล็งเห็นปัญหาของตลาดทุนไทย ซึ่งจะเป็นอุปสรรคต่อการแข่งขันและพัฒนาตลาดทุนในอนาคต เช่น ระดับความพร้อมของผู้ลงทุนไทย รวมไปถึงกระบวนการบังคับใช้กฎหมายก็ยังเป็นจุดอ่อนที่ต้องเร่งแก้ไข 
ขณะที่การเชื่อมโยงของตลาดทุนโลกเกิดขึ้นรวดเร็ว ตลาดทุนไทยจำเป็นต้องปรับตัวเพื่อไม่ให้ถูกลดบทบาท ทางสำนักงานจึงมีการปรับแผนกลยุทธ์ดังกล่าว แต่ยังคงให้สอดคล้องกับแผนพัฒนาตลาดทุนไทยปี 25532557 โดยจะเน้นใน 4 เรื่องใหญ่ คือ
1.ลดการผูกขาดและสนับสนุนการเชื่อมโยง ซึ่งจะผลักดันร่างกฎหมายรองรับการปฏิรูปตลาดหลักทรัพย์แห่งประเทศไทย ออกเกณฑ์รับการขายอีทีเอฟต่างประเทศ และจดทะเบียนในตลาดหุ้นโดยตรง โดยไม่ต้องผ่านกองทุนรวมไทย เพื่อลดการผูกขาดของบริษัทหลักทรัพย์จัดการกองทุน (บลจ.) ไทย 
รวมถึงการสนับสนุนให้เกิดอาเซียนลิงก์เกต ทั้งนี้มีการปรับปรุงเกณฑ์ที่เป็นอุปสรรค 
2.เปิดช่องทางสินค้าและบริการใหม่ เพื่อให้ผู้ลงทุนและผู้ระดมทุนมีทางเลือก มีเครื่องมือในการบริหารความเสี่ยงมากขึ้น ทั้งเกณฑ์การจัดตั้งอินฟราสตรักเจอร์ฟันด์ ออกเกณฑ์การออกตราสารหนี้สกุลเงินต่างประเทศ (FX Bond) ในประเทศ เป็นต้น 
3.ปรับปรุงการกำกับดูแลและประสิทธิภาพการบังคับใช้กฎหมาย เช่น การปรับปรุงเกณฑ์การอนุมัติหุ้นใหม่ เน้นการเปิดเผยข้อมูล(ดิสโคลสเชอร์เบล) โดยลดการใช้ดุลพินิจของสำนักงาน กำหนดให้ผู้บริหารโบรกเกอร์ร่วมรับผิดกรณีโบรกเกอร์หรือลูกค้ามีพฤติกรรม การซื้อขายไม่เหมาะสมด้วย เว้นแต่จะพิสูจน์ได้ว่าไม่มีส่วนในการกระทำผิด เป็นต้น และ 4.สร้างความรู้ความเข้าใจแก่สาธารณชนเพื่อให้ปกป้องประโยชน์ของตนเอง 
สำหรับแผนปี 2554 นายธีระชัย กล่าวว่า ก.ล.ต.จะยังคงดำเนินการตามแผนกลยุทธ์ปี 25532555 อย่างต่อเนื่อง เพื่อให้สอดคล้องกับแผนพัฒนาตลาดทุนไทย และเห็นผลเป็นรูปธรรมที่ชัดเจนขึ้น